  Константин Вознесенских Анжелика Тихонова корреспондент 7-тӥ тулыспалэ Удмуртиын коронавирусэн черлам 232 адямиез эмъяськонниосы интыязы. Берло нуналскын 14 сюрс 175 эскеронъёс ортчытӥзы, 2 сюрс 44 муртлэсь висёнэз шараязы. Со сярысь элькунысь оперативной штаб ивортӥз. Та дыре «коронавирус» диагнозэн 37 сюрс 302 адямиез поликлиникаосын чаклало, соослэн висёнзы капчи ортче.  1 сюрс 103-езлэн висисьёслэн тазалыксы шоро-куспо, 192-езлэн – секыт. 1 сюрс 659 адями йӧназ. 8 мурт кулӥз. Кышномуртъёслы 82, 83 арес вал. Воргоронъёслы – 65, 71, 74, 82, 89, 93 арес. 8-тӥ тулыспаллы Удмуртиын коронавирусэн черлан 102 сюрс 505 учыръёс лабораториосын зэматэмын. 83 сюрс 756 адями йӧназ, 3 сюрс 542 мурт улонысь кошкиз. Коронавируслэсь прививка 687 сюрс 966 адями пуктӥз, со пӧлысь 538 сюрс 848 мурт кык компонентэн. «Спутник Лайт» вакцинаез 118 сюрс 48 адямилы пуктӥзы. 106 сюрс 966 мурт ревакцинациез ортчиз. Тодэ вайытом, коронавирусэн висем сярысь эмкагазъёсты эмъюртэ ветлытэк ворсаны луоз.  Тегъёс: Удмуртия коронавирус Тазалык Ижкар  